1971R2358 — DA — 01.07.2002 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

Berigtiget ved:

▼B

RÅDETS FORORDNING (EØF) Nr. 2358/71

af 26. oktober 1971

om den fælles markedsordning for frø

RÅDET FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske økonomiske Fællesskab, særlig artiklerne 42 og 43,

under henvisning til forslag fra Kommissionen,

under henvisning til udtalelse fra Det europæiske Parlament ( 1 ),

under henvisning til udtalelse fra Det økonomiske og sociale Udvalg ( 2 ),

og ud fra følgende betragtninger:

Fællesmarkedets funktion og udvikling skal, for så vidt angår landbrugsvarer, ledsages af udformningen af en fælles landbrugspolitik, og denne skal navnlig omfatte en fælles ordning af landbrugsmarkederne, der alt efter varernes art kan antage forskellige former;

de særlige forhold på markedet for visse frø er karakteriseret ved, at det er nødvendigt at opretholde konkurrencedygtige priser i forhold til verdensmarkedspriserne for disse produkter;

som følge heraf er der grund til ved passende foranstaltninger at sikre markedsstabiliteten samt en rimelig indtjening for de pågældende producenter;

med henblik herpå er der grund til at åbne mulighed for at yde en støtte til produktionen af visse frø; under hensyntagen til denne produktions kendetegn bør der for denne støtte foreskrives et system med forudgående fastsættelse af et fast beløb pr. hkg (100 kg) producerede frø;

den fælles markedsordning inden for frø fører til oprettelse af en enhedsordning for samhandelen over Fællesskabets grænser; den fælles toldtarif finder i medfør af traktaten automatisk anvendelse fra 1. januar 1970, og denne ordning gør det muligt at give afkald på alle andre beskyttelsesforanstaltninger; for at Fællesskabets marked ikke skal være ubeskyttet mod de forstyrrelser, der måtte opstå som følge af indførsel og udførsel, bør der dog gives Fællesskabet adgang til hurtigt at træffe alle fornødne forholdsregler;

de kompetente myndigheder skal være i stand til stadig at følge varebevægelserne for at kunne vurdere markedsudviklingen og træffe de forholdsregler, som denne gør nødvendig; med henblik herpå bør der åbnes mulighed for at udstede importlicenser i forbindelse med en sikkerhedsstillelse, der garanterer gennemførelsen af den indførsel, for hvilken der er blevet ansøgt om disse licenser; dog skal indførslen inden for rammerne af behørigt registrerede formeringskontrakter være fritaget for denne sikkerhedsstillelse;

med hensyn til hybridmajs, der er bestemt til udsæd, er det på Fællesskabets marked nødvendigt at undgå forstyrrelser, som skyldes tilbud på verdensmarkedet til unormale priser; med dette mål for øje bør der for dette produkt fastsættes referencepriser og til tolden lægges en udligningsafgift når tilbudsprisernes franko grænse, forhøjet med tolden, ligger under referenceprisen;

i Fællesskabets interne handel er opkrævning af enhver told eller afgift med tilsvarende virkning såvel som enhver kvantitativ restriktion eller foranstaltning med tilsvarende virkning automatisk i medfør af traktaten forbudt fra 1. januar 1970;

de bestemmelser i traktaten, som gør det muligt at vurdere den af medlemsstaterne ydede støtte og at forbyde de former for støtte, som er uforenelig med fællesmarkedet, bør gøres anvendelige for frøsektoren;

for at lette iværksættelsen af de forudsete bestemmelser bør der foreskrives en fremgangsmåde, som etablerer et snævert samarbejde mellem medlemsstaterne og Kommissionen inden for rammerne af en forvaltningskomité;

overgangen fra de i medlemsstaterne gældende ordninger til den, som denne forordning indfører, bør ske på de bedst mulige vilkår; overgangsforanstaltninger kan derfor vise sig nødvendige,

UDSTEDT FØLGENDE FORORDNING: